Ouma oorleef wonderbaarlik ná sy deur veiligheidshek se spitspen deurboor word | Huisgenoot
Saskia Hill op April 5, 2016 Deel
WAARSKUWING: HIERDIE ARTIKEL BEVAT GRAFIESE FOTO’S
As die veiligheidshek se spitspen haar net ’n bietjie meer na links of regs onder die ken deurboor het, was sy vandag dalk nie meer met ons nie, gesels Henna Scholtz uit Kleinmond in die Suidwes-Kaap. Henna Scholtz (83) het haar bewussyn verloor tydens ‘n fratsongeluk in Kleinmond. Foto: Verskaf
Dié 83-jarige pensioentrekker het verlede week wonderbaarlik ’n fratsongeluk oorleef.
Dokters meen die pen wat deur haar ken is, het so byna ’n groot aar getref; sy het haar lewe aan ’n paar millimeters te danke.
“Dit is baie seer en ek is baie ongemaklik,” vertel Henna en verduidelik hoe sy haar bewussyn verloor het toe sy die veiligheidshek by haar voordeur vir haar buurvrou Beatrix Muller wou oopsluit. Lees ook: Kyk: Grafiese advertensies skep bewusmaking oor die gevare van te veel suiker
Beatrix kom wens Henna gewoonlik elke aand ’n geseënde nagrus toe en Henna was baie opgewonde om haar vriendin te sien, want Beatrix het die voorafgaande twee maande by haar kinders in Engeland gekuier.
“Sy maak altyd so ’n lawaai en toe spot ek met haar oor of dit nou die tyd is om hier aan te kom. Ek moes seker flou geval het, want toe land ek bo-op die hek. Beatrix sê ek was spierwit en het glad nie ’n pols gehad nie,” verduidelik Henna.
Henna het haar bewussyn verloor. Foto: Verskaf
Beatrix het hulp ontbied en byna die hele straat en nooddienste het hulle na haar huis gehaas om Henna te probeer help. “Dit kon soveel erger gewees het en ek is so dankbaar. Ek het veral seergekry toe die paramedici my probeer uitlig; ek het gehoor hulle oorweeg dit om my ken oop te sny, maar hulle kon my darem loskry,” gesels Henna. Lees ook: Wanhopige ouma se ope brief: ‘Help! My kleinkind is ’n bedorwe brok!’
“Ek weet ongelukkig glad nie hoe lank dit gevat het om my los te kry nie; hulle het kussings ook gebring sodat ek gemakliker sou wees, want ek het aan die hek gehang.”
Sedertdien sterk Henna tuis aan en sy kan nie uitgepraat raak oor haar wonderlike bure, vriende en geliefdes wat haar so mooi bystaan nie. Hanna sterk tans aan na die voorval. Foto: Verskaf
“Ek wens . . . ek kan vir almal wys hoe my hart oorloop van dankbaarheid. Ek het regtig die wonderlikste bure in die straat. “Ek sal nooit ooit uit Kleinmond trek nie.”
Kyk: Kettingbotsing in China laat hoofweg soos ’n skrootwerf-nagmerrie lyk
‘Fratsongeluk’ eis hoogswanger vrou
Bespaar só op jou motorversekering
Botsing op N1 naby Pretoria eis lewens van twee vroue
Vorige storieIs dit dalk beter om bles te wees?	Volgende storieKenners gee raad: Is dit ooit ’n goeie idee om met jou eks op te maak?